சோடியம் பைகார்பனேட்டு சிறிய அளவிலான எண்ணெய் வகை தீ அல்லது மின் கசிவினால் ஏற்படும் தீயினை அணைப்பதற்கு பயன்படுகிறது. இத்தகைய தீயின் மீது சோடியம் பைகார்பனேட்டை வீசி எறியும் போது வெப்பத்தின் காரணமாக கார்பன் டை ஆக்சைடானது வெளிவந்து தீயை அணைக்கிறது. இருந்தபோதிலும், இது ஆழமான வாணலியில் ஏற்படும் எண்ணெய் வகைத் தீயினை அணைக்கப் பயன்படுத்தக்கூடாது. ஏனென்றால் கார்பன் டை ஆக்சைடு வாயுவின் திடீர் வெளியேற்றம் எண்ணெயை உருக்குலைந்து சிதறச் செய்யும். சோடியம் பைகார்பனேட்டானது BC வகை உலர் வேதிய தீயணைப்பான்களில், ABC வகை தீயணைப்பான்களில் பயன்படும் அதிக அரிமானத்தை ஏற்படுத்தக்கூடிய டைஅம்மோனியம் பாசுபேட்டுக்கு மாற்றுப்பொருளாகப் பயன்படுத்தப்படுகிறது.சோடியம் பைகார்படே்டின் காரத்தன்மை பர்ப்புல்-கே என்பதைத் தவிர்த்த மற்றுமொரு உலர் வேதித் தீயணைக்கும் காரணியாக உள்ளது. இது வணிகரீதியான சமையலகங்களில் நிறுவப்பட்டுள்ள பேரளவு தீத்தடுப்பு சாதனங்களில் பயன்படுகிறது. இது காரமாக செயல்படக்கூடியதாகவும், எண்ணெய்களின் மீது வலிமை குறைந்த சோப்பாக்குதல் விளைவைத் தரக்கூடியதாகவும் இருப்பதால் எண்ணெய்களின் மீது மெலிதான சோப்பு நுரையை உருவாக்குகிறது.
பெயரிடுதல்
சமையல்
தீ அணைப்பான்
பூச்சிக் கட்டுப்பாடு